- உபநிஷத் அந்த வகையில் மனதின் வழி நாம் செல்வோமேயானால் வீடு பேற்றிற்கும், நித்தியமான ஆனந்தத்திற்கும் காரணமாக அமையும். தற்கால நோக்கில் மனது மிகவும் மோசமான முதலாளி அருமையான தொழிலாளியாக ஆன்மாவிற்கு விளங்குகிறது. அது மோசமான முதலாளியாக விளங்குகின்றபோது ‘உள்ளத்தே விளைந்தகள்ளே’ என்று நம்மை ஆளுகின்ற மனமாக உருவகப்படுத்துகிறார். உபாசனை நெறியில் உமையம்மையின் அனுகிரகத்தை பெற்று விட்டால் மனதானது அருமையான தொழிலாளியாகி மனதில் கள்ளுண்டவன்போல உமையம்மையை தவிர வேறு எதையும் நினைக்காத தன்மையை பெற்று விடுகிறது.